**חוזרים למקורות: מהפך נוסטלגי לקוטג' במודיעין**

**המטבח חזר למקומו, פינת האוכל הוגדלה וגם הירידה לסלון הורחבה: לאחר שינויים רבים לאורך השנים הוחלט להשיב את הבית למצבו המקורי, כי לפעמים התכנון הראשוני הוא הנכון ביותר**

הדיירים: סבתא וזוג
המיקום: מודיעין
השטח: כ-100 מ"ר כולל גינה
התקציב: כ-200 אלף שקלים
עיצוב פנים וייעוץ תאורה: שרי בר-נע גבעון
הום סטיילינג: מאיה ליבנת הרוש

לאחר תכנון הבית בשנות ה-90, ושנים ארוכות של מגורים עם הדור הוותיק, החליטו דיירי הבית להחזיר את הבית לתכנונו האורגינלי: המטבח הוחזר למיקום המקורי לאחר שהוזז עבור סלון ליחידת ההורים המבוגרים, פינת האוכל הוגדלה על חשבון הסלון וכל החלל הציבורי שופץ מן היסוד.

פינת האוכל והמטבח נמצאים במפלס הכניסה וכאמור, המטבח הוזז למיקום המקורי של המבנה לאחר שהיה במשך שנים בפינת האוכל. המטבח עצמו משלב צבעי שחור וחרדל גם בחזיתות ארונות וגם בגופי התאורה. מקרר יין קטן מוקם בחזית האי הפונה לפינת האוכל.